公司附近有間麻辣米線，一向最愛麻辣米線既我點會唔試！有多種湯底選擇，有魚湯、麻辣、酸辣等等我揀左酸辣，加$10有塊大大豬軟骨扒。紅薯粉配麻辣湯絕對係無敵，滿有麻香味，可選大中小辣。最推薦係豬軟骨扒，好夠味，唔會過咸，夠腍。軟骨亦唔會過硬，必食！同事試左鮮魚湯底，好鮮甜，湯底夠白夠濃。下次再食會試刀削面，仲有花膠小食想試，呢間店報章雜誌好似有推介過。雖然店舖細細，但有2樓，每張台4人，所以不適合多人聚餐，最好就2-4人去啦。